Kry jou Titelakte voor 25 Februarie 2019
Kramer Villion Norris - KVN Februarie 2019
Eienaars van eiendom, Kopers en Eiendomsagente – kry daardie Titelakte voor 25 Februarie 2019!
Die laaste ding wat mens met 'n eiendomstransaksie wil hê is dat daar verdere komplikasies en kostes in die proses ingebou word.
Dit is ongelukkig ons voorland indien die eienaar of die bank nie die oorspronklike titelakte van die eiendom kan opspoor nie. Of die titelakte verlore of vernietig is, sal die aangestelde aktebesorger nou ook moet aansoek doen by die Aktekantoor vir die uitreiking van 'n gesertifiseerde vervangende titelakte.
Tot op hede was hierdie proses redelik eenvoudig met minimale vertraging en nie te veel bykomende kostes nie. Die voorgeskrewe prosedure vir die verkryging van 'n vervangende titelakte verander egter binnekort, wat besliste vertragings en bykomende kostes gaan meebring. Ons hanteer die proses en 'n plan van aksie – daar is egter beperke tyd vir diegene wat voor 25 Februarie 2019 hul titelaktes op die bestaande bedeling wil aanvra.
Privaatskole en ouers wat hulle nie gedra nie – die Opsie om te Skors
'n Regeringsubsidie vir die aankoop van jou eerste huis.
Hier is 'n onlangse uitspraak van die Hoogste Hof van Appèl wat vir alle skole, ouers en leerders van belang is. Die saak handel oor 'n skool se poging om 'n ouerkontrak te kanselleer nadat die ouers oor 'n periode van agt maande 'n ondraaglike atmosfeer in die skool geskep het met hul slegte gedrag en hul gevloek en geskree, meestal langs die sportveld by skoolbyeenkomste. Dit sou inhou dat hul kinders inderwaarheid uit die skool geskors sou word.
Die Hof het die skool se kontrak en optrede opgeweeg teen die skool se grondwetlike verpligtinge teenoor beide die leerders. Die regte van ander belanghebbende partye is ook opgeweeg. Die oorheersende beginsel is dat die belange van die kind altyd die hoogste prioriteit gaan geniet.
Wat is dit? Hoe ontstaan dit? Wat as jy die skuldeiser was wat die hofaansoek gebring het? Het jy dalk sekuriteit vir jou eis? Hoe kan jy jouself daarteen beskerm? Lees verder vir die antwoorde...
Dit is 'n algemene probleem in vandag se tyd. Jy, of dalk iemand wat jy probeer help, wil eiendom aankoop voordat eiendomspryse weer die hoogte inskiet. Julle is gelukkig en vind daardie gepaste "eerste huis" teen die regte prys. Maar jy (of hulle) kan dit eenvoudig nie bekostig nie.
Moenie moed verloor nie, daar is nog hoop. Die regering se FLISP subsidie het ten doel om huiseienaarskap 'n hupstoot te gee deur te help met bekostigbaarheid. Met die subsidie kan verbandpaaiemente verlaag word om dit meer hanteerbaar te maak, of dit kan die kontantkomponent van die koopprys verhoog.
Ons kyk na wie hiervoor kwalifiseer, hoeveel hulle kan kry, en watter tipe eiendom hulle daarmee kan aankoop.
Webwerf van die Maand: 5 Stappe na Besigheidsukses
Dalk is jy 'n werknemer wat daarvan droom om jou eie besigheid te begin. Of dalk is jy 'n entrepreneur op die uitkyk vir 'n geleentheid om jou praktiese ondervinding te gebruik om nog 'n suksesvolle besigheid op die been te bring.
Of dit nou 'n klein of groot besigheid is – hier is 'n vinnige, praktiese bron met inligting wat in 'n paar sinvolle punte saamgevat is. ("Waarvoor baie mense 'n fortuin sal betaal om in 'n besigheidskool te leer.")
"Johann Rupert's 5 steps to business success" op Moneyweb is 'n kort en insiggewende opsomming van hierdie sakeleier se praktiese voorstelle om jou nuwe besigheid of onderneming van die grond af te kry.